b'\n_START_ARTICLE_\n\xc4\x8creta, Vransko\n_START_SECTION_\nLega\n_START_PARAGRAPH_\nOsrednjemu delu Dobroveljske planote nad Vranskim z vi\xc5\xa1ino okoli 1000 mnm, ki je reliefsko izoblikovana v ozko gozdnato in travnato sleme v smeri vzgod-zahod je ime \xc4\x8creta. Zahodni del planote je nekoliko ni\xc5\xbeji (okoli 920 mnm); tukaj stoji na obre\xc5\xbeni gozdnati jasi majhna lesena cerkev sv. Katarine v njeni bli\xc5\xbeini pa je kmetija Zakraj\xc5\xa1ek. Na vi\xc5\xa1jem vzhodnem delu planote, kjer v gozdu stoji spomenik padlim borcem NOV pa nekoliko ni\xc5\xbeje pod spomenikom stoji znana romarska cerkev sv. matere bo\xc5\xbeje ali Velika cerkev kakor ji pravijo doma\xc4\x8dini. Na ju\xc5\xbeni strani \xc4\x8crete le\xc5\xbei strnjeno gozdnato rastje imenovano Pod gozdom. Tam so leta 1972 postavili Planinski dom I. \xc5\xa0tajerskega bataljona na \xc4\x8creti.\n_START_SECTION_\nNOB\n_START_PARAGRAPH_\nBlizu zakraj\xc5\xa1kove doma\xc4\x8dije je kamen kjer je vzidana spominska plo\xc5\xa1\xc4\x8da v spomin na dogodke 26. oktobra 1941 ko je tu \xc5\xa0tajerski partizanski bataljon bil prvo frontalno bitko na \xc5\xa0tajerskem z nem\xc5\xa1kim okupatorjem.\n_START_SECTION_\nEvharisti\xc4\x8dni kri\xc5\xbe na Toncovih pe\xc4\x8dinah\n_START_PARAGRAPH_\nLeta 1935 je bil v Ljubljani Evharisti\xc4\x8dni kongres in ob tem dogodku so postavili kri\xc5\xbe na Toncovih pe\xc4\x8deh. Po 2. svetovni vojni so kri\xc5\xbe podrli, vendar je bil ponovno postavljen na prvotno mesto in v isti obliki leta 1995.'